На основу члана 5. Одлуке о уплати доприноса за пензијско, инвалидско и здравствено осигурање лицима које су стекле статус лица која самостално обављају уметничку или другу делатност у области културе  („Службени лист града Панчева“, број 38/12 и 21/13), Градоначелник града Панчева расписује
ЈАВНИ ПОЗИВ

лицима која су стекла статус лица која самостално обављају уметничку или другу делатност у области културе,  ради остваривањa права на  уплату доприноса за пензијско, инвалидско и здравствено осигурање за 2023. годину
I. Право на уплату доприноса за пензијско, инвалидско и здравствено осигурање има лице које испуњава следеће услове :

1. има својство лица које самостално обавља уметничку или другу делатност у области културе, а које је утврђено од стране репрезентативног удружења у култури, у складу са законом

2. има пребивалиште на територији града Панчева 

3. није остварио укупан приход у претходној години, који прелази износ просечне годишње бруто зараде на нивоу града Панчева

4. не поседује непокретну имовину (ни члан заједничког породичног домаћинства-супружник, ванбрачни партнер, дете, усвојеник, родитељи или усвојилац и друга лица која живе у заједничком породичном домаћинству), осим стана – куће где станује.
II. Право на уплату доприноса за пензијско, инвалидско и здравствено осигурање стиче се на основу  поднете пријаве и следећих доказа (документи не смеју бити старији од шест месеци), и то : 
1. Попуњени формулар-пријава за остваривање права на уплату доприноса за пензијско, инвалидско и здравствено осигурање 

2. Образац 1 – Изјава о сагласности за обраду и прибављање личних података

(преузима се на званичном сајту града, www.pancevo.rs или  на шалтеру Услужног центра Градске управе града Панчева)

3. Уверење надлежног репрезентативног удружења у култури о чињеницама уписаним у евиденцију

4. Доказ о пребивалишту и доказ да није у радном односу

5. Пореско уверење о висини остварених годишњих прихода

6. потврда Републичког геодетског завода – Службе за катастар непокретности Панчево, о катастарским приходима на непокретностима,

7. Оверена изјава о броју чланова заједничког породичног домаћинства.

Пријаве подносилаца који имају своје неизмирене обавезе у Пореској управи на основу доприноса за пензијско, инвалидско и здравствено осигурање, неће се узимати у разматрање.
III.  Рок, начин објављивања и достављања пријаве:
Пријаве на позив се могу поднети закључно са 30.12.2022. године 

Пријаве са доказима се достављају путем Услужног центра Градске управе града Панчева, Трг Краља Петра I 2-4 , са назнаком:
за''ЈАВНИ ПОЗИВ лицима која су стекла статус лица која самостално обављају уметничку или другу делатност у области културе,  ради остваривање права на  уплату доприноса за пензијско, инвалидско и здравствено осигурање „
Јавни позив je објављен и на званичној интернет страници града Панчева. Додатне информације могу се добити на телефон 013/308 906, или путем имејл-а: nevenka.kljajic@pancevo.rs.
